Kensington and Chelsea
<s>Kensington and Chelsea ( [Kensington i Čelsi]) službeno engleski Royal Borough of Kensington and Chelsea, je jedan od 33 borougha metropolitanske grofovije Greater London, odnosno jedan od 14 borougha Unutrašnjeg Londona (Inner London) u kom živi 157,711 stanovnika</s>

<s>Geografske karakteristike</s>

<s>Prostire se na sjevernoj obali rijeke Temze zapadno od City of Westminstera.</s>

<s>Sastoji se od kvartova; North Kensington, Notting Hill, Kensington, Brompton, Earl’s Court, West Brompton, Chelsea i djelomično Knightsbridge.</s>

<s>Borough Kensington i Chelsea je dio mondenog londonskog West Enda, danas pretežno rezidencijalnog karaktera, u kom se nalazi Buckinghamska palača i ambasade nekoliko država.</s>

<s>Historija</s>

<s>Nekad je bio dio historijske Grofovije Middlesex.</s>

<s>Borough Kensington i Chelsea osnovan je 1965. spajanjem borougha Chelsea s kraljevskim metropolitanskim boroughom Kensington, koji je kraljevsku povelju dobio 1901.</s>

<s>Imena Chelsea (Celchyth - 789.), Kensington (Chenesitun - 1086.) i Notting Hill (Knottynghull - 1356) su najvjerojatnije anglosaksonskog porijekla.</s>

<s>Za srednjeg vijeka feud Chelsea bio je posjed Westminsterske opatije.</s><s>Nakon raspuštanja samostana 1530-ih, kralj Henry VIII zaplijenio je imanje, zajedno sa imanjem Thomasa Mora i poklonio ga svojoj posljednjoj ženi Catherini Parr.</s><s>Sredinom 18. vijeka Chelsea je postao poznat po proizvodnji porculana, a park Ranelagh krajem 18. vijeka kao zabavni centar.</s>

<s>Znamenitosti</s>

<s>U Kensingtonskoj palači, koja je podignuta još za vladavine Jamesa Stuarta još uvijek žive članovi kraljevske porodice.</s><s>U njoj je - 1819. rođena kraljica Victoria.</s><s>Među ostalim važnijim građevinama je Institut Commonwealth (1962) i svijetski poznati muzeji; Natural History, Science i Victoria and Albert.</s>

<s>Earls Court Exhibition Centre iz 1937. je masivna armirano-betonska konstrukcija koja se prostire na 5 hektara.</s>

<s>Također se ističu; Palača Carlyle iz 1708., dom pisca i historičara Thomasa Carlyla i njegove žene Jane Welsh Carlyle, stara crkva Chelsea, uz koju je vezan život Thomasa Mora, preživjela krila palače Holland iz 17. vijeka i palača Linley Sambourne.</s>

<s>Od lokalnih galerija ističu se su Orangery i Ice House, kod Holland parka.</s><s>Muzej i galerija Leighton, poznat po kolekciji slika iz viktorijanskog doba i ornamentalnoj arapskoj dvorani iz 1870.</s>

<s>U Chelseu se nalazi Nacionalni muzej vojske, koji ima kolekciju predmeta od 1485. i veliku biblioteku.</s><s>U boroughu se nalazi sjedište Nacionalnog instituta za srce i pluća, osnovanog 1946., koji je od 1995. stavljen pod kontrolu Univerziteta u Londonu].</s>

<s>Iako nema puno parkova, oni su važni za život stanovnika Kensingtona i Chelsea.</s><s>Ljeti se u Holland parku održavaju baletne i operne predstave.</s><s>Na jugoistočnom kraju borougha leže vrtovi Ranelagh i park Kraljevske bolnice u kom se održava Sajam cvijeća Chelsea.</s>

<s>Južni dio borougha bio je nekad omiljeno mjesto stanovanja brojnih umjetnika, pisaca, muzičara i boema, sve dok cijene nekretnina nisu počele vrtoglavo rasti 1970-ih i 80-ih.</s><s>Poneki od njih još uvijek žive po brodovima na Temzi, koje je sjajno opisao Joyce Cary u romanu The Horse's Mouth iz 1944.</s>

<s>Kensington i Chelsea poznat je po brojnim buticima, antikvarijatima, pubovima, hotelima  i robnoj kući Harrods u Knightsbridgu.</s>

<s>Mostovi</s>

<s>Borough je spojen sa južnom obalom Temze mostovima; Albert (otvoren 1873.), Chelsea (obnovljen 1934-37) i Battersea (1890).</s>

<s>Pobratimski gradovi</s>

<s>Cannes, Francuska</s>

<s>Izvori</s>

<s>Vanjske veze</s>

<s>Welcome to the Royal Borough</s>

<s>Administrativna podjela Engleske
London
Greater London</s>

